OPETUS- JA KULTTUURIMINISTERIÖ KOKOUSPÖYTÄKIRJA

Ammatillisen koulutuksen osasto (AMOS) 6.10. 2016

TYÖ- JA ELINKEINOMINISTERIÖ

Työllisyys- ja yrittäjyysosasto, Työelämän osaamispalvelut -ryhmä

**ELINIKÄISEN OHJAUKSEN YHTEISTYÖRYHMÄN (ELO-ryhmä) KOKOUS**

**Aika:** Keskiviikko 21.9.2016 klo 12.00–15.00

**Paikka:** Opetus- ja kulttuuriministeriö, Meritullinkatu 1, Jukola

Läsnä:

(x) Johtaja **Mika Tammilehto**, opetus- ja kulttuuriministeriö, puheenjohtaja, poistui klo 14.35

(x) Opetusneuvos **Heikki Blom**, opetus- ja kulttuuriministeriö

(-) Neuvotteleva virkamies **Taina Eckstein**, valtiovarainministeriö

(x) työmarkkinaneuvos, **Teija Felt,** työ- ja elinkeinoministeriö

(-) Asiantuntija **Mirja Hannula**, Elinkeinoelämän keskusliitto EK ry

(x) Etuuspalvelujen tukiyksikön päällikkö **Mia Helle**, Kela

(-) Koulutuspäällikkö **Mikko Heinikoski**, Suomen Ammattiliittojen Keskusjärjestö SAK ry

(-) Koulutuspoliittinen sihteeri **Tapio Heiskari**, Suomen Ylioppilaskuntien liitto SYL ry

(x) Asiantuntija **Henri Helander,** Pohjois-Pohjanmaan ELY-keskus, Rahoitusyksikkö

(x) Kehittämisjohtaja **Ari Hyyryläinen**, ELY-keskusten ja TE-toimistojen yhteinen kehittämis- ja hallinnointiyksikkö, KEHA/TOKE

(x) Koulutuspoliittinen asiantuntija **Eero Kivinen**, Suomen Ammattiin Opiskelevien liitto SAKKI ry

(x) Vastaava asiantuntija, Euroguidance **Tarja Koskinen**, Kansainvälisen liikkuvuuden ja yhteistyön

keskus CIMO

(-) Ylitarkastaja **Emma Kuusi**, opetus- ja kulttuuriministeriö

(x) Överinspektör för bildningsväsendet **Michael Mäkelä**, Regionsförvaltningsverket i Västra och Inre Finland, svenskspråkiga serviceenheten för undervisningsväsendet

(-) Johtaja **Maire Mäki**, TE-toimisto Pohjois-Pohjanmaa

(-) Toimitusjohtaja **Petri Lempinen**, Ammattiosaamisen kehittämisyhdistys AMKE ry

(x) Rahoitusyksikön päällikkö **Taina** **Lommi**, Keski-Suomen ELY-keskus, Rahoitusyksikkö

(-) Neuvotteleva virkamies **Elina** **Palola**, Sosiaali- ja terveysministeriö

(-) Opinto-ohjaaja **Maija** **Pasanen**, Suomen opinto-ohjaajat SOPO ry

(x) Kehittämispäällikkö **Jukka Peltokoski**, Pirkanmaan ELY-keskus

(x) Opetusneuvos **Juhani** **Pirttiniemi**, Opetushallitus

(x) Kehittämispäällikkö **Hannele** **Salminen**, Suomen Kuntaliitto Ry

(x) Rehtori **Sirkka** **Suomi**, Vapaa Sivistystyö ry

(x) Projektipäällikkö **Pasi Savonmäki**, Keski-Suomen ELY-keskus, Kohtaamo-koordinaatiohanke, sijaisena Marko Kilpeläinen

(-) Johtaja **Sari** **Taukojärvi**, Akava ry

(-) Erityisasiantuntija **Inkeri** **Toikka**, Opetusalan Ammattijärjestö OAJ ry

(x) Koulutusasioiden päällikkö **Mika Tuuliainen**, Suomen Yrittäjät ry

(-) Puheenjohtaja **Airi Valkama**, Erilaisten oppijoiden liitto ry

(x) Palvelupäällikkö **Irma Valtonen,** sijaisena Kirsi Suovalkama, TE-asiakaspalvelukeskus

(x) Projektipäällikkö **Raimo Vuorinen**, Jyväskylän yliopisto, Koulutuksen tutkimuslaitos

Sihteeristö

(x) Neuvotteleva virkamies **Ulla-Jill Karlsson**, opetus- ja kulttuuriministeriöstä

(-) Opetusneuvos **Raija Meriläinen** opetus- ja kulttuuriministeriöstä

(x) Erityisasiantuntija **Ari-Pekka Leminen**, työ- ja elinkeinoministeriö

(x) Neuvotteleva virkamies **Harry Pulliainen**, työ- ja elinkeinoministeriö

Asiantuntijat:

Ylitarkastaja **Tiina Asunmaa**, työ- ja elinkeinoministeriö

Neuvotteleva virkamies **Hillevi Lönn**, työ- ja elinkeinoministeriö

Projekti **Auli Sesay**, TESSU-hanke

**Asiat:**

1. **Kokouksen avaus**

Puheenjohtaja Mika Tammilehto avasi kokouksen ja asialista hyväksyttiin.

1. **Edellisen pöytäkirjan hyväksyminen**

Hyväksyttiin muutoksitta (liite 1).

1. **Hallituksen kärkihankkeiden tilanne, ammatillisen koulutuksen reformi**

Puheenjohtaja kertoi ammatillisen koulutuksen reformista ja sen vaikutuksista ohjaukseen (liite 2), viitaten ELO-ryhmälle ennakkoon jaettuun muistoon Ohjaus ja -palvelut uudessa ammatillisessa koulutuksessa.

Keskustelussa kiinnitettiin huomiota seuraaviin asioihin:

* Opettajan roolin muuttuminen mentoriksi, ohjaajaksi ja kasvattajaksi pitäisi heijastua opettajankoulutukseen
* Opinto-ohjauksen rooli ei näy ennakkoon jaetussa muistiossa, mikä sen rooli on tulevaisuudessa.
* Onko ohjaus huomioitu osana laatumittareita? Tukevatko ne implementointia?
* Ohjaus-sanaa tulisi määritellä.
* TNO-henkilöiden koulutusjärjestelmän osaamista pitää vahvistaa kun lainsäädäntö muuttuu
* TNO-yhteistyö uudessa toimintaympäristössä
* Opintojen rahoitusjärjestelmät ja työttömyysturvalla opiskelu
* Alueellinen tasa-arvo palvelujen saannissa ja ohjausresurssit

Päätös: Merkittiin tiedoksi. Puheenjohtaja pyysi ELO-ryhmän jäseniä lähettämään mahdollisia reformiin liittyvä palautteita sihteereille.

1. **Opettajankoulutusfoorumi**

Opettajankoulutusfoorumi tavoitteena on uudistaa opettajien perus- ja täydennyskoulutusta ja varmistaa opettajankoulutustehtävissä toimiville mahdollisuus ammatillisen osaamisensa kehittämiseen. muutoksessa yhä tärkeämmäksi tulee mahdollisuus kehittää omaa osaamistaan työuran aikana. 13.10. julkistetaan kehittämissuunnitelma, jossa määritellään konkreettiset askeleet.

Päätös: Opettajankoulutusfoorumin kehittämissuunnitelmaa käsitellään seuraavassa kokouksessa.

1. **Maahanmuuttajien ohjauspalvelut**

Teija Felt totesi lyhyesti, että TEM on asettanut osana hallituksen kotouttamista koskevaa toimintasuunnitelmaa Maahanmuuttajien koulutuspolkujen nopeuttaminen ja joustavat siirtymät -nimisen työryhmän. Työryhmä pureutuu konkreettisesti TE-hallinnon ja koulutuksenjärjestäjien välisiin rajapintoihin, joustaviin siirtymiin ja alueelliseen yhteistyöhön. Työryhmä työstää TEM/OKM hallinnonaloja koskevaa toimintaa eteenpäin. Ohjaus- ja neuvontapalveluiden osalta~~,~~ työryhmän tehtävänä on työnjaon selkiyttäminen sekä yhteistyön edistäminen.

Päätös: Merkittiin tiedoksi.

1. **TESSU-Tehdään yhdessä ohjausta -hankkeen esittely**

Projektipäällikkö Auli Sesay kertoi hankkeen toiminnasta (liite 3) ja kokemuksista Ohjaamo-toiminnasta. Hanke tuottaa yhdessä tekemisen, yhteisöllisen tekemisen ja yhteistyöosaamiseen liittyvää kaksikielistä konsultointia ja valmennusta, joilla tuetaan Ohjaamojen palvelukyvyn kehittymistä siten, että yhteistyöstä syntyy yhteinen työ. Ensimmäisten havaintojen perusteella näyttää siltä, että Ohjaamojen ydintoiminnoissa tulisi nostaa paremmin esille koulutukseen ja työllistymiseen liittyvä ohjaus.

Päätös: Merkittiin tiedoksi.

1. **Työelämä 2020 -alueverkosto – ajankohtaista**

Teija Felt kertoi **ELO -verkoston ja Työelämä 2020 -alueverkostovastaavien tapaamisesta 7.9.2016. Verkostot sopivat yhteisestä etenemissuunnitelmasta, jolla pyritään vahvistamaan e**linikäisen ohjauksen ja työelämän laadun kehittämisen edistämistä ja näihin liittyvien verkostojen toimintaedellytyksiä aluehallintouudistuksessa.

Päätös: Merkittiin tiedoksi

1. **Monialaisen elinikäisen ohjauksen linjaukset**

Ari-Pekka Leminen esitteli sihteeristön edellisen kokouksen kommenttien pohjalta muokattua uutta versiota linjauksiksi (liite 4**).**

**Keskustelussa nostettiin esille:**

* Linjausten avulla vaikutetaan maakuntalain valmisteluun
* Puhutaanko suosituksista tai linjauksista?
* Mikä on monialaisten ohjauspalveluiden suhde Ohjaamoihin? Luodaanko Ohjaamojen rinnalle uusia palveluja. Todettiin, että Ohjaamojen hyvät kokemukset luovat perustan monialaisille ohjauspalveluille. Ei ole kyse rinnakkaisesta palveluista.
* Luodaanko monialaisten ohjauspalveluiden kautta uusia fyysisiä palvelukeskuksia? Todettiin, että monikanavaisuus ja kaikkia palvelumuotoja hyödyntävä työtapa on toiminnan lähtökohta.
* Toiminnan perusta: Laaja kumppanuus: voiko kumppanuus-malli toimia seudullisessa yrityspalveluissa?
* Yhteistä osaamista ja erillisosaamista sekä niiden laatua kehitetään jatkuvasti: kansallisen tila-arvioinnin toteuttaminen olisi tarpeen.
* Sopimuspohjaisuus: kuka on omistaja, tarvitaanko yksi vastuullinen taho? Maakunnan viranomaisilla on käytännössä järjestämisvastuu.
* Globaalisuus ja monikulttuurisuus olisi hyvä mainita

Päätös: Linjaukset hyväksyttiin kokouksessa esitetyin muutoksin. Lopullisesta versiosta pyydetään kuittaukset sähköpostin kautta.

1. **Alueellisten ELO-ryhmien ohjausosaamisen kehittäminen, esitys työjaostosta**

Ari-Pekka Leminen esitteli sihteeristön, eVokesin, Opetushallituksen ja KEHA-keskuksen yhdessä valmistelemaa esitystä epävirallisen määräaikaisen ohjaustiimin nimeämisestä. Ohjaustiimin osallistuvat TEM, OPH, KEHA, eVOKES ja ELY. Ohjaustiimin toimikausi on 1.10.2016–31.1.2020.

Päätös: Hyväksyttiin esitys. Ohjaustiimin laatii tarkennetun työsuunnitelman seuraavaan kokoukseen.

1. **ELO-ryhmän viestintäsuunnitelma**

Hillevi Lönn esitteli viestintäsuunnitelman. Suunnitelmaan sisältyy sähköisen julkaisun tuottaminen neljä kertaa vuodessa. Ensimmäinen uutiskirje on valmisteilla.

Keskustelussa pohdittiin uutiskirjeen julkaisupaikkaa ja levittämistä mahdollisimman laajasti viestinnän kohderyhmille, mm. ELO-lehden kautta.

Päätös: Hyväksyttiin viestintäsuunnitelma. Uutiskirje julkaistaan peda.netissa ja sen levityksessä hyödynnetään muita julkaisukanavia.

1. **ELGPN:n toiminnan tulosten ja työkalujen levittäminen ja hyödyntäminen**

**Suomen elinikäisen ohjauksen kehittämisessä**

Projektipäällikkö Raimo Vuorinen kertoi (liite 5), että seuraavat suomenkieliset tiivistelmät ovat ilmestyneet: Suuntaviivoja elinikäiseen ohjaukseen, Urahallintataidot ja Elinikäisen ohjauksen toimintapolitiikan laadun ja tutkimusperustaisuuden vahvistaminen. Tiivistelmät olivat jaossa kokouksessa. EU komissio ei ole tehnyt ratkaisua ELGPN-verkoston mahdollisesta jatkumisesta. Viron puheenjohtajuuskaudella tullaan todennäköisesti järjestämään työkokous asian eteenpäinviemiseksi jäsenmaa aloitteena. Lopuksi Vuorinen totesi, että Norjassa pidetään 24-25.10.2016 e-Guidance and e-Governance -seminari, joka on jatkoa viime vuonna Tallinnassa järjestetylle samannimiselle seminaarille ja, että Korea järjestää seuraavan ICCDPP symposiumin 18-21.6.2017.

Päätös: Merkittiin tiedoksi.

1. **Muut asiat**

Muita asioita ei käsitelty.

1. **Seuraava kokous**

1.12.2016, klo 12.00 - 15.00, TEM

1. **Kokouksen päättäminen**

Puheenjohtaja Teija Felt päätti kokouksen klo 15:00.